Arte

An arte (Ingles: art; Tagalog: sining) iyo sarong dibersong rango nin (asin produkto kan) mga pantawong kasibotan na kaiba an mamoknang imahinasyon para maiheras an teknikal na katibayan, kagayonan, emosyonal na kusog, o mga konseptuwal na ideya.

Mayo nin heneral na pinag-uuyonang kahulogan kun ano an minabilog sa arte, asin an mga ideya iyo naliliwat sa pagdalagan kan panahon. An tolong klasikal na sanga kan biswal na arte iyo an pagpinta, iskultura, asin arkitektura. An teatro, pagbayle, asin iba pang pagganap na arte, pati naman an literatura, musika, pelikula asin an iba pang medya arug kan interaktibong medya, iyo kabali sa mas mahiwas na kahulogan kan arte."Art, n. 1". OED Online. December 2011. Oxford University Press. http://www.oed.com. (Accessed 26 February 2012.) Sundo sa ika-17 na siglo, an arte iyo dapit sana sa maski anong kakayahan o masteridad asin iyo dae naisusuway hali sa kagibohan o sa mga siyensya. Sa modernong paggamit pakatapos kan ika-17 na siglo, kun sain an aestetikong konsiderasyon iyo pinakaimportante, an pinong arte (fine arts) iyo naisuway asin pigbisto hali sa nagunong kakayahan sa heneral, arug kan dekoratibo o aplikadong arte. 

An natura kan arte asin mga relatibong konsepto, arug kan pagigin matibay sa pagmokna asin interpretasyon, iyo pinag-aadalan sa sarong sanga kan pilosopiya na bisto bilang aestetika.W. E. Kennick, Art and Philosophy: Readings in Aesthetics. New York: St. Martin's Press, 1979, pp. xi–xiii. . An minaluwas na obra iyo pinag-aadalan sa propesyonal na lado nin arteng kritisismo sagkod sa uusipon nin arte.

Mga panluwas na takod

 Art and Play from the Dictionary of the History of ideas
 In-depth directory of art
 Art and Artist Files in the Smithsonian Libraries Collection (2005) Smithsonian Digital Libraries
 Visual Arts Data Service (VADS) – mga online na koleksyon hali sa mga museo, galeriya, unibersidad sa UK
 RevolutionArt – Art magazines with worldwide exhibitions, callings and competitions



 Toltolan 

Kategorya:Arte